open-index/open-wikipedia-markdown huggingface dataset:
Ελαιώνας Εύβοιας

*Για συνώνυμους οικισμούς στην Ελλάδα δείτε το λήμμα: [[Ελαιών]]*

Ο **Ελαιώνας**, επίσημα *Ελαιών*, είναι ημιορεινό χωριό στην Περιφερειακή Ενότητα Εύβοιας με υψόμετρο 300 μέτρα, ο οποίος βρίσκεται στο νότιο άκρο της Εύβοιας. Είναι κτισμένος στα ανατολικά της Όχης και στις νοτιοανατολικές πλαγιές του βουνού Αηδόνι. Απέχει 26 χλμ. Α. από την Κάρυστο και 144 χλμ. ΝΑ. από την Χαλκίδα. Η παλιά ονομασία του οικισμού είναι *Μεταίϊκα* και έτσι αναφέρεται επίσημα για πρώτη φορά το 1951 να απογράφεται στην τότε κοινότητα Πλατανιστού. Μετονομάστηκε σε Ελαιώνα το 1954 με το ΦΕΚ 188Α - 19/08/1954. Σύμφωνα με το πρόγραμμα ''Καλλικράτης'', μαζί με τους Αγίους, το Επανωχώρι, το Καστρί, τη νησίδα Μανδηλού, τα Πηδουλαίικα, τον Πλατανιστό και το Ποτάμι αποτελούν  την τοπική κοινότητα Πλατανιστού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 14 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ελαιοχώρι Εύβοιας

*Για συνώνυμους οικισμούς στην Ελλάδα δείτε το λήμμα΅[[Ελαιοχώρι (αποσαφήνιση)]]*

Το **Ελαιοχώρι**, επίσημα *Ελαιοχώριον*, είναι ημιορεινό χωριό της Περιφερειακής Ενότητας Εύβοιας σε υψόμετρο 230 μέτρα.

## Γεωγραφία - ιστορία
Το Ελαιοχώρι βρίσκεται στη Νότια Εύβοια, προς τη μεριά του Αιγαίου πελάγους και την περιοχή των Στύρων. Απέχει 82 χλμ. ΝΑ. από τη Χαλκίδα, 46 χλμ. ΒΔ. από την Κάρυστο και 11 χλμ. Β. από τα Στύρα. Η παλιά ονομασία του είναι *Καραλήδες* και έτσι αναφέρεται ως οικισμός το 1835 να προσαρτάται στον τότε δήμο Στυρέων. Το 1954 με ΦΕΚ 188Α - 19/08/1954 μετονομάζεται σε Ελαιοχώριον. Σύμφωνα με το πρόγραμμα ''Καλλικράτης'', μαζί με τον Πολυπόταμο αποτελούν την τοπική κοινότητα Πολυποτάμου που υπάγεται στη δημοτική ενότητα Στυραίων του Δήμου Καρύστου και σύμφωνα με την απογραφή του 2011 ως πληθυσμό έχει 10 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Καλλιόπη Νικολάου

Η **Καλλιόπη Νικολάου**, γεννηθείσα στις 26 Απριλίου 1937 στην Κορινθία, είναι Ελληνίδα πολιτικός, κάτοχος πτυχίου Οικονομικών του Πανεπιστημίου της Βόννης· κάτοχος μεταπτυχιακού τίτλου στα οικονομικά από το Πανεπιστήμιο του Berkeley· διδακτορικό δίπλωμα στην οικονομική επιστήμη από το Πανεπιστήμιο της Βόννης εμπειρογνώμονας και επιστημονική ερευνήτρια στο Κέντρο Προγραμματισμού και Οικονομικών Ερευνών, υπεύθυνη για τον κλάδο της βιομηχανίας· 

βουλευτής του Ευρωπαϊκού Κοινοβουλίου, συντονίστρια για τον προϋπολογισμό (1981) Πρόεδρος της Κτηματικής Εταιρείας του Δημοσίου· Μόνιμη Αντιπρόσωπος της Ελλάδας στον ΟΟΣΑ (1993)·Μέλος του Ευρωπαϊκού Ελεγκτικού Συνεδρίου από την 1η Ιανουαρίου 1996 έως τις 31 Δεκεμβρίου 2001: αρμόδια για τον έλεγχο των δαπανών του ΕΓΤΠΕ - τμήμα Εγγυήσεων 2.

## Παραπομπές

* https://www.eca.europa.eu/el/Pages/FormerMembers.aspx

* https://multimedia.europarl.europa.eu/

Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Κατηγορία:Ευρωβουλευτές εκλεγμένοι με το ΠΑΣΟΚ
Γκραν Πρι Ιταλίας 2019 (Φόρμουλα 1)

Το **Γκραν Πρι Ιταλίας 2019** ήταν ο 14ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Autodromo Nazionale στη Μόντσα της Ιταλίας το τριήμερο 6-8 Σεπτεμβρίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 6 Σεπτεμβρίου 2019, ο καιρός ήταν συννεφιασμένος και βροχερός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli όταν δεν έβρεχε και την ενδιάμεση (Intermediate) και βρόχινη (Wet) όταν έβρεχε.

### Free Practice 2 (FP2)

Στα δεύτερα δοκιμαστικά της Παρασκευής, στις 6 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 7 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 7 Σεπτεμβρίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 8 Σεπτεμβρίου 2019.

### Ποινές

Εδώ παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στην Ιταλία
Κούλης Αποστολίδης

Ο **Κυριάκος «Κούλης» Αποστολίδης** (γενν. 3 Μαρτίου 1946, Θεσσαλονίκη) είναι Έλληνας πρώην ποδοσφαιριστής. Ξεκίνησε τη σταδιοδρομία του στη Νορθ Αμέρικαν Σόκερ Λιγκ (NASL) και την τελείωσε στον ΠΑΟΚ. Ο Αποστολίδης αναδείχθηκε κορυφαίος σκόρερ της NASL το 1971 και αργότερα κέρδισε έξι συμμετοχές με την Εθνική Ελλάδας. Επίσης, έχει επίσης υπάρξει προπονητής στην Α΄ Εθνική, πιο την πιο πρόσφατα ομάδα τον ΠΑΟΚ. 

## Σταδιοδρομία ως παίκτης

### Νεανική και κολεγιακή
Ο Αποστολίδης εντάχθηκε στον ΠΑΟΚ το 1959, κάνοντας το ντεμπούτο του με την πρώτη ομάδα το 1963. Το 1964, έφυγε για σπουδές στις Ηνωμένες Πολιτείες. Εκεί παρακολούθησε το Πανεπιστήμιο του Σαν Φρανσίσκο, όπου έπαιξε στην ανδρική ομάδα από το 1964 έως το 1967 και στην Ελληνοαμερικανός Σαν Φρανσίσκο στην τοπική ερασιτεχνική κατηγορία του Σαν Φρανσίσκο. Τον τελευταίο χρόνο του, επιλέχθηκε στην All American Πρώτη Ομάδα. 

### Επαγγελματική
Το 1968, ο Αποστολίδης υπέγραψε με τους Βανκούβερ Ρόγιαλς της Νορθ Αμέρικαν Σόκερ Λιγκ. Οι Ρόγιαλς διαλύθηκαν στο τέλος της σεζόν και ο Αποστολίδης μετακόμισε στους Ντάλας Τορνέιντο. Το 1969, έπαιξε ως αμυντικός, κερδίζοντας την ανάδειξή του στην Πρώτη Ομάδα του NASL. Το 1970, μετακινήθηκε στην επίθεση. Η κίνηση αποπληρώθηκε αμέσως για τους Τορνέιντο, καθώς ο Αποστολίδης οδήγησε την κούρσα του κορυφαίου σκόρερ στο πρωτάθλημα, ισοβαθμώντας με τον Κάρλος Μετιντιέρι για την πρώτη θέση. Επιλέχθηκε στην Δεύτερη Ομάδα NASL του 1970. Το 1971, κέρδισε τον τίτλο πρωταθλήματος και τερμάτισε τέταρτος στην κατηγορία των κορυφαίων σκόρερ, αλλά άφησε το NASL στο τέλος της σεζόν να επιστρέψει στην Ελλάδα, όπου υπέγραψε με τον ΠΑΟΚ. 

### Εθνική Ελλάδας
Ο Αποστολίδης κέρδισε έξι συμμετοχές με την Εθνική Ελλάδας μεταξύ 1972 και 1976. Το πρώτο του παιχνίδι ήταν μία ήττα με 5-0 εναντίον της Ολλανδίας στις 16 Φεβρουαρίου 1972. Το τελευταίο του ήταν μία νίκη με 1-0 επί της Πολωνίας στις 6 Μαΐου 1976. Σε αυτό το παιχνίδι, αντικατέστησε τον Μάικ Γαλάκο στο 63ο λεπτό. 

## Διακρίσεις

### Συλλογικές

; Ντάλας Τορνέιντο 

* Νορθ Αμέρικαν Σόκερ Λιγκ: 1971 

; ΠΑΟΚ 

* Πρωτάθλημα Ελλάδας: 1975-76 
* Κύπελλο Ελλάδας: 1971-72, 1973-74 

; Ατομικές 

* Κορυφαίος σκόρερ NASL: 1970 
* NASL All-Star Δεύτερη Oμάδα: 1970 

## Παραπομπές

## Εξωτερικοί σύνδεσμοι

* Στατιστικά NASL 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Βανκούβερ Ρόγιαλς
Κατηγορία:Ποδοσφαιριστές Νορθ Αμέρικαν Σόκερ Λιγκ (1968-84)
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ντάλας Τορνέιντο
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Ποιμάνδρης

Ο **Ποιμάνδρης** είναι η πρώτη πραγματεία στο *[[Corpus Hermeticum]]*.

## Ετυμολογία
Αρχικώς γραμμένο στην ελληνική γλώσσα, ο τίτλος προηγουμένως είχε εννοηθεί ότι έβγαινε από τις λέξεις ποιμήν και ἀνήρ, αλλά πρόσφατες μελέτες για την ετυμολογία του ισχυρίζονται ότι στην πραγματικότητα προέρχεται από την αιγυπτιακή φράση ***Peime-nte-rê*** που σημαίνει «Γνώση του Ρα» ή «Κατανόηση του Ρα».

## Περιγραφή
Είναι επίσης ένα είδος θεότητας ή ιδιότητας του Θεού ως νους όπως εκφράζεται στο ακόλουθο κείμενο.

Αυθεντικό κείμενο:
:*φημὶ ἐγώ, Σὺ γὰρ τίς εἶ;*
:*Ἐγὼ μέν, φησίν, εἰμὶ ὁ Ποιμάνδρης, ὁ τῆς αὐθεντίας νοῦς· οἶδα ὃ βούλει, καὶ σύνειμί σοι πανταχοῦ.*

Μετάφραση:
:*είπα εγώ, Εσύ πάλι ποιος είσαι;*
:*Εγώ λοιπόν, είπε, είμαι ο Ποιμάνδρης, ο νους της αυθεντίας· ξέρω αυτό που θες, και παρίσταμαι μαζί σου παντού.*

## Δείτε επίσης
*Ερμητισμός
*Ερμής ο Τρισμέγιστος

## Εξωτερικοί σύνδεσμοι
* The Corpus Hermeticum from ''Thrice Great Hermes: Studies in Hellenistic Theosophy and Gnosis, Volume II'' at The Internet Sacred Text Archive
* Ἑρμού του Τρισμέγιστου ΠΟΙΜΑΝΔΡΗΣ

## Παραπομπές


Κατηγορία:Μύθοι της δημιουργίας
Κατηγορία:Ερμητισμός
417 Νοσηλευτικό Ίδρυμα Μετοχικού Ταμείου Στρατού

Το **417 Νοσηλευτικό Ίδρυμα Μετοχικού Ταμείου Στρατού**, κοινώς γνωστό με το ακρωνύμιο **ΝΙΜΤΣ**, είναι δημόσιο γενικό νοσοκομείο που βρίσκεται στο κέντρο της Αθήνας, κοντά στο σταθμό του μετρό Μέγαρο Μουσικής. 

Σύμφωνα με τον ιδρυτικό του νόμο (AN 1137/1946), το ΝΙΜΤΣ είναι Νομικό Πρόσωπο Δημοσίου Δικαίου, το οποίο εποπτεύεται από το Υπουργείο Εθνικής Άμυνας, μέσω του Γενικού Επιτελείου Στρατού. 

Το νοσοκομείο αποτελείται από δύο πολυώροφα κτίρια, συνολικής χωρητικότητας 405 κλινών. Το δεύτερο κτίριο που ονομάζεται «νέα πτέρυγα» εγκαινιάστηκε το 1981. Περισσότεροι από 100.000 ασθενείς εξετάζονται σε ετήσια βάση και περισσότεροι από 15.000 ασθενείς νοσηλεύονται. Απασχολεί περίπου 1.000 άτομα. 

## Εικόνες

Αρχείο:417 NIMTS second building.jpg|417 ΝΙΜΤΣ, δεύτερο κτίριο.
Αρχείο:417 NIMTS second building front view.jpg|417 ΝΙΜΤΣ, δεύτερο κτίριο, εμπρόσθια όψη.


## Παραπομπές


Κατηγορία:Ελληνικός Στρατός
Κατηγορία:Νοσοκομεία στην Αθήνα
Κατηγορία:Αθήνα
Σοφία Παπαμιχαλοπούλου

Η **Σοφία Παπαμιχαλοπούλου** (γεννηθείσα στις 5 Απριλίου 1990) είναι αλπινίστρια που εκπροσώπησε την Κύπρο στους Χειμερινούς Ολυμπιακούς Αγώνες 2010 μαζί με τον αδελφό της Χριστόφορο. Κατά την διάρκεια της τελετής λήξης των αγώνων, ήταν σημαιοφόρος της Κύπρου.

## Ολυμπιακοί Αγώνες

## Παραπομπές


Κατηγορία:Κύπριοι αθλητές
Εξάιλς ΣΚ

Η **Εξάιλς ΣΚ** (αγγλικά: *Exiles Sports Club*, *Exiles S.C.*), γνωστή ως **Exiles Elia Caterers** για λόγους χορηγίας, είναι μαλτέζικη ομάδα υδατοσφαίρισης ανδρών και γυναικών με έδρα τη Σλιέμα.

## Ονομασία
Το όνομα της ομάδας προέρχεται από τον ομώνυμο κόλπο Εξάιλς, στον οποίο βρίσκονται τα γραφεία του συλλόγου. Το όνομα του κόλπου προέρχεται μάλλον από παραφθορά της αγγλικής λέξης «excise», που αναφερόταν στο Τελωνείο που κάποτε βρισκόταν εκεί. (αγγλ.: Customs and Excise Office)

## Έμβλημα
Το σήμα της ομάδας απεικονίζει έναν από τους πύργους Ντε Ρέντιν (De Redin), 
που είναι κτισμένος πάνω από την παραλία όπου βρίσκονται οι εγκαταστάσεις του συλλόγου.

## Ιστορία
Ο σύλλογος ιδρύθηκε το 1967 και είναι περισσότερο γνωστός για το τμήμα υδατοσφαίρισης των γυναικών που έχει κατακτήσει εθνικά πρωταθλήματα και Σούπερ Καπ. Την περίοδο 2019–20 συμμετείχε για πρώτη φορά στην ιστορία του στην Ευρωλίγκα γυναικών. Το ανδρικό τμήμα αγωνίζεται στην Πρέμιερ Λιγκ Μάλτας και έχει κερδίσει 10 πρωταθλήματα και 10 κύπελλα 2ου επιπέδου.

## Διακρίσεις
### Υδατοσφαίριση γυναικών

* **[[Πρωτάθλημα υδατοσφαίρισης Μάλτας γυναικών|Πρωτάθλημα Μάλτας]]**: (3)
** 2017, 2018, 2019
* **[[Σούπερ Καπ Μάλτας (υδατοσφαίριση γυναικών)|Σούπερ Καπ Μάλτας]]**: (1)
**2019

### Υδατοσφαίριση ανδρών
* **Σέκοντ Ντιβίζιον Λιγκ** (επίπεδο 2): (10)
** 1977, 1980, 1982, 1987, 1989, 2000, 2002, 2006, 2008, 2009
* **Κύπελλο Σέκοντ Ντιβίζιον** (επίπεδο 2): (10)
**1975, 1977, 1979, 1982, 1984, 1991, 2002, 2003, 2004, 2008

## Ευρωπαϊκή παρουσία
Τα αποτελέσματα της γυναικείας ομάδας στην Ευρωλίγκα Γυναικών 2019-20
Οι αγώνες διεξήχθησαν στο κολυμβητήριο της Όστιας.

**(Δ)**: Διοργανώτρια ομάδα

## Παραπομπές


## Εξωτερικοί σύνδεσμοι
*Επίσημη ιστοσελίδα 
*Κολυμβητική Ομοσπονδία Μάλτας / Επίσημη ιστοσελίδα-Σελίδα πόλο asaofmalta.eu

Κατηγορία:Σύλλογοι υδατοσφαίρισης ανά χώρα
Κατηγορία:Ιδρύσεις αθλητικών συλλόγων το 1967
Κατηγορία:Σλιέμα
Κατηγορία:Υδατοσφαίριση στη Μάλτα
Δήμητρα Χατούπη

Η **Δήμητρα Χατούπη** (Θεσσαλονίκη, 24 Απριλίου 1957) είναι Ελληνίδα ηθοποιός του θεάτρου, της τηλεόρασης και τον κινηματογράφου.

## Βιογραφία
Γεννήθηκε στη Θεσσαλονίκη. Σπούδασε θέατρο στις σχολές Π. Κατσέλη και Θεάτρου Τέχνης. Σπούδασε αγγλική φιλολογία στο Πανεπιστήμιο Αθηνών. Έχει σπουδάσει επίσης, κλασικό χορό και τραγούδι.

Έχει λάβει για την ερμηνεία της πολλά βραβεία, μεταξύ των οποίων το έπαθλο Μαρίκα Κοτοπούλη το 1997, καθώς και τέσσερα βραβεία στο Φεστιβάλ Κινηματογράφου Θεσσαλονίκης. Το 2003 ίδρυσε τη σχολή θεάτρου Δήλος, την οποία και διευθύνει μέχρι σήμερα.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Αργήλη

Στην ελληνική μυθολογία με το όνομα **Αργήλη** αναφέρεται μία από τις πενήντα Θεσπιάδες, κόρη του Θεσπίου και της Μεγαμήδης. Η Αργήλη, σύμφωνα με τη *[[Βιβλιοθήκη Απολλοδώρου]]*, γέννησε από τον ήρωα Ηρακλή έναν γιο, τον Κλεόλαο.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Αργηλη
Beastars

Το ***Beastars*** είναι ιαπωνική σειρά σόνεν manga γραμμένη και εικονογραφημένη από την Πάρου Ιταγκάκι. Η σειρά έχει κερδίσει πολλά βραβεία, όντας και ο πρώτος τίτλος της Akita Shoten που κέρδισε το βραβείο Manga Taishō. Μια διασκευή τηλεοπτικής σειράς anime από την Orange έκανε πρεμιέρα στις 9 Οκτωβρίου 2019 στα καθορισμένα προγράμματα +Ultra της Fuji TV. Μια δεύτερη σεζόν για το άνιμε ανακοινώθηκε στο τελείωμα της πρώτης σεζόν. Η πρώτη σεζόν κυκλοφόρησε στις 19 Μαρτίου 2020 στο Netflix εκτός Ιαπωνίας. Η 2η σεζόν έκανε πρεμιέρα τον χειμώνα του 2021 στο Ιαπωνικό Netflix. Η 3η σεζόν αναμένεται να κυκλοφορήσει το 2024.

## Πλοκή
Η ιστορία λαμβάνει χώρο σε έναν κόσμο σύγχρονων και πολιτισμένων ανθρωπόμορφων ζώων με ένα πολιτισμικό χάσμα μεταξύ των σαρκοφάγων και των φυτοφάγων.

Ο Λέγκοσι, ένας μεγαλόσωμος γκρίζος λύκος, είναι ένας συνεσταλμένος και ήσυχος φοιτητής της Ακαδημίας Cherryton, όπου ζει σε μια εστία με αρκετούς άλλους σαρκοφάγους φοιτητές, συμπεριλαμβανομένου του εξωστρεφούς του φίλου Τζακ που είναι Λαμπραντόρ. Ως μέλος της λέσχης υποκριτικής του σχολείου, ο Λέγκοσι δουλεύει ως μηχανικός σκηνής και υποστηρίζει τους ηθοποιούς της λέσχης με επικεφαλής τον φοιτητή Λούις, ένα κόκκινο ελάφι.

Απ' το πουθενά, ο Τεμ το αλπακά δολοφονείται άγρια και καταβροχθίζεται μέσ' τη νύχτα, δημιουργώντας ένα κύμα ανησυχίας και δυσπιστίας μεταξύ των φυτοφάγων και σαρκοφάγων φοιτητών. Την ίδια στιγμή, ο Λέγκοσι έχει μια μοιραία συνάντηση με την Χάρου, ένα μικρό κουνέλι, και αρχίζει να αναπτύσσει περίπλοκα συναισθήματα γι' αυτήν.

## Ανταπόκριση
Η σειρά είχε 1,3 εκατομμύρια αντίτυπα σε έντυπη μορφή από τον Απρίλιο του 2018.

Τον Δεκέμβριο του 2017, η σειρά κατέλαβε τη δεύτερη θέση στον κατάλογο των κορυφαίων ανδρικών manga για το 2018 στο βιβλίο-οδηγό *Kono Manga ga Sugoi!*, τοποθετημένο μετά το *The Promised Neverland*. Η σειρά κέρδισε το 11ο ετήσιο βραβείο Manga Taishō το Μάρτιο του 2018, όντας η πρώτη φορά που πήρε το βραβείο σειρά από την Akita Shoten. Τον Απρίλιο του 2018 κέρδισε το New Creator Prize στα Πολιτιστικά Βραβεία Tezuka Osamu. Τον Μάιο του 2018, κέρδισε το βραβείο για το Καλύτερο Shōnen Manga στα 42α ετήσια Kodansha Manga Awards. Επίσης κέρδισε το New Face Award στα ιαπωνικά Media Arts Festival Awards τον Μάρτιο του 2018.

## Παραπομπές


## Εξωτερικοί σύνδεσμοι
*  
*  

Κατηγορία:Δραματικά anime και manga
Κατηγορία:Shōnen anime και manga
Κατηγορία:Manga του 2016
Ρίνο Ντι Σιλβέστρο

Ο **Σαλβατόρε "Ρίνο" Ντι Σιλβέστρο** (ιταλικά: Salvatore Di Silvestro), (30 Ιανουαρίου 1932 - 3 Οκτωβρίου 2009), ήταν Ιταλός σκηνοθέτης, σεναριογράφος και ηθοποιός.

## Βιογραφία
Γεννημένος στη Ρώμη ο Ντι Σιλβέστρο, έγινε γνωστός για πρώτη φορά  χάρη στο "pop bop pop nip", ένα  θεατρικό έργο που έγραψε, σκηνοθέτησε και πρωταγωνίστησε συνεχώς στο Teatro delle Muse της Ρώμης από το 1962 έως  το 1966. Αφού συνεργάστηκε σε διάφορες ταινίες, το 1973 έκανε το ντεμπούτο του ως σκηνοθέτης με τις "Γυναίκες στο κελί της πτέρυγας 7" (womans in Cell Block 7, μια ταινία την οποία θεωρούσαν ως την πρώτη ιταλική με θέμα τις γυναίκες στη φυλακή.

## Ενδεικτική Φιλμογραφία

* *Women in Cell Block 7* (1973)
* *Prostituzione* (1974)
* *Deported Women of the SS Special Section* (1976)
* *Werewolf Woman* (1976)
* *Hanna D. - The Girl from Vondel Park* (1984)
* *The Erotic Dreams of Cleopatra* (1985)

## Παραπομπές

## Εξωτερικοί σύνδεσμοι
* Ο  

Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Αλμπέρτο Γκριμάλντι

Ο **Αλμπέρτο Γκριμάλντι** (ιταλικά: Alberto Grimaldi), (28 Μαρτίου 1925 - 23 Ιανουαρίου 2021) ήταν Ιταλός παραγωγός κινηματογραφικών ταινιών.

## Βιογραφία
Γεννήθηκε στη Νάπολη και αρχικά σπούδασε νομικά. Αργότερα στράφηκε στον κινηματογράφο, ιδρύοντας το 1962 την δική του εταιρεία παραγωγής (PEA) και κυκλοφόρησε την πρώτη του μεγάλου μήκους ταινία "L'Ombra di Zorro" το επόμενο έτος και το πρώτο του σπαγγέτι γουέστερν "I due  violenti" (1964). 
Οι κινηματογραφικές παραγωγές του περιλαμβάνουν την Τριλογία του δολαρίου σε σκηνοθεσία Σέρτζιο Λεόνε, την Τριλογία του Σαμπάτα, σε σκηνοθεσία Τζιανφράνκο Παρολίνι, Το Τελευταίο Τανγκό στο Παρίσι σε σκηνοθεσία Μπερνάρντο Μπερτολούτσι και τέλος, Οι συμμορίες της Νέας Υόρκης σε σκηνοθεσία Μάρτιν Σκορσέζε.

## Ενδεικτική Φιλμογραφία
**[[Για μια χούφτα δολάρια]]* (1964)
**[[Μονομαχία Στο Ελ Πάσο]]* (1965)
**[[Ο Καλός, ο Κακός και ο Άσχημος|Ο καλός, ο κακός και ο άσχημος]]* (1966)
* *[[Το τελευταίο τανγκό στο Παρίσι]]* (1972) 
* ''Καζανόβας'' (1976) 
**[[Οι συμμορίες της Νέας Υόρκης]]* (2003)

## Παραπομπές

## Εξωτερικοί σύνδεσμοι
* Ο  

Κατηγορία:Ιταλοί παραγωγοί ταινιών
Λίλυ Βενιζέλου

Η **Λίλη (Θηρεσία Γεωργία) Βενιζέλου** (*το γένος Χαραμή*, Αθήνα, 10 Απριλίου 1933) είναι η ιδρυτής και πρόεδρος της περιβαλλοντικής οργάνωσης Μεντασέτ (Medasset). Από το 1983 δεσμεύτηκε να αγωνιστεί για την προστασία των χελώνων στη Μεσόγειο.

## Βιογραφικά στοιχεία
Το 1983, η Βενιζέλου ορίστηκε ως προστάτισσα του κόλπου του Λαγανά της Ζακύνθου. Ο κόλπος ήταν (και είναι) ο σημαντικότερος τόπος αναπαραγωγής της χελώνας Caretta caretta στη Μεσόγειο. Ήταν μόνη στον αγώνα της, αλλά εκστράτευσε για την προστασία του βιοτόπου αυτού. Το 1986 διαδραμάτισε επίσης σημαντικό συμβουλευτικό ρόλο στις δράσεις για τη διατήρηση της παραλίας Ιζτουζού κοντά στο Νταλιάν στην Τουρκία, ως τόπος αναπαραγωγής της χελώνας.  

Το 1987, η Λίλη Βενιζέλου ήταν παραλήπτρια του βραβείου «Παγκόσμιοι 500» , ένα βραβείο το οποίο ανακοινώθηκε για πρώτη φορά από τα Ηνωμένα Έθνη το 1987 και απονεμόταν σε ανθρώπους και οργανισμούς που είχαν συμβάλει ιδιαίτερα στην προστασία του περιβάλλοντος. 

Το 1988 ίδρυσε την Μεντασέτ (MEDASSET), μια οργάνωση αφιερωμένη στην έρευνα και την προστασία των δύο ειδών θαλάσσιων χελωνών που εμφανίζονται στη Μεσόγειο, της πράσινης χελώνας και της χελώνας Caretta caretta. Τα δύο είδη βρίσκονται στο Κόκκινο βιβλίο των Απειλούμενων ειδών της ΔΕΠΦ.   

### Εθνικό Πάρκο Ζακύνθου
Χάρη στις προσπάθειες της Λίλης Βενιζέλου, ο κόλπος του Λαγανά έλαβε το καθεστώς του Εθνικού Θαλάσσιου Πάρκου Ζακύνθου το 1999. 

## Παραπομπές


Κατηγορία:Έλληνες ακτιβιστές
Βλάβη

Η **βλάβη** (επίσης **φθορά** ή **ζημιά**) είναι οποιαδήποτε αλλαγή σε ένα πράγμα, ιδιαίτερα σε ένα φυσικό αντικείμενο, που το υποβαθμίζει από την αρχική του κατάσταση. Σε ευρεία έννοια μπορεί να οριστεί ως "αλλαγές, οι οποίες εισάγονται σε ένα σύστημα και επηρεάζουν αρνητικά την τρέχουσα ή μελλοντική απόδοσή του". Η βλάβη "δεν συνεπάγεται αναγκαίως την συνολική απώλεια της λειτουργικότητας ενός συστήματος, αλλά μάλλον ότι το σύστημα δεν λειτουργεί πλέον με το βέλτιστο τρόπο του". Η βλάβη σε φυσικά αντικείμενα είναι "η σταδιακή φυσική διαδικασία με την οποία τα αντικείμενα σπάνε", και περιλαμβάνει μηχανική τάση η οποία μειώνει τις δυνατότητες ενός αντικειμένου, ακόμη και αν αυτό δεν είναι ορατό.

## Παραπομπές


Κατηγορία:Μηχανική
Αντικοινωνική διαταραχή προσωπικότητας

Η **αντικοινωνική διαταραχή προσωπικότητας** είναι είδος διαταραχής προσωπικότητας. Η διαταραχή αυτή είναι η συγγενέστερη σε σχέση με την κοινωνιοπάθεια. Ο όρος είναι αρκετά πρόσφατος, καθώς διατυπώθηκε για πρώτη φορά στην δεκαετία του 1980. Η διαταραχή αυτή χαρακτηρίζεται από την περιφρόνηση των υποχρεώσεων που έχει ένα άτομο στην κοινωνία, καθώς και τα συναισθήματα που έχουν οι άλλοι.

## Παραπομπές


Κατηγορία:Ψυχολογία
Γιάννης Καστρίτης

Ο **Γιάννης Καστρίτης** (4 Απριλίου 1982) είναι Έλληνας πρώην καλαθοσφαιριστής και νυν επαγγελματίας προπονητής καλαθοσφαίρισης. Είναι ο τωρινός προπονητής της Παλακανέστρο Βαρέζε.

## Προπονητική σταδιοδρομία
### Σε συλλόγους
Ο Καστρίτης έπαιξε καλαθοσφαίριση στον Γ.Σ. Αρκαδίας, τον Αρκαδικό και την Παναχαϊκή, πριν ξεκινήσει την προπονητική σταδιοδρομία του ως βοηθός προπονητή στην Απολλωνιάδα. Ήταν ο βοηθός προπονητή του Γιάννη Χριστόπουλου στην Ολυμπιάδα Πάτρας, τις σεζόν 2006-07 και 2007-08. 

Από το 2009 έως το 2012, ήταν βοηθός προπονητή του Γιάννη Σμυρνιώτη στον Αρκαδικό. Το 2012, έγινε ο πρώτος προπονητής τους συλλόγου. Με τον Αρκαδικό, κέρδισε μία άνοδο στην Α1 Εθνική, μετά την κατάληψη της δεύτερης θέσης στην Α2 Εθνική τη σεζόν 2014-15. Την ίδια χρονιά, ψηφίστηκε ως ο Προπονητής της Χρονιάς στην A2 Εθνική και έγινε ο νεότερος προπονητής που οδήγησε μία ομάδα στην άνοδο στην Α1 Εθνική. 

Στις 24 Αυγούστου 2016, προσλήφθηκε από τα Τρίκαλα ως προπονητής της ομάδας. Ο Καστρίτης οδήγησε την ομάδα στην καλύτερη σεζόν της ιστορίας της, καθώς τερμάτισε στη 10η θέση στο πρωτάθλημα, με ρεκόρ 10-16. 

Στις 2 Μαΐου 2017, προσλήφθηκε ως προπονητής της Κύμης. Στις 25 Νοεμβρίου 2018, παραιτήθηκε από τη θέση του, μετά από σειρά αρνητικών αποτελεσμάτων και παρά την επιτυχημένη σεζόν 2017-18 με το σύλλογο. 

Στις 17 Δεκεμβρίου 2018, προσλήφθηκε ως προπονητής του Άρη Θεσσαλονίκης. 

Για τη σεζόν 2019-20, ανέλαβε προπονητής στον Ηρακλή Θεσσαλονίκης. Ωστόσο μετά από 198 ημέρες στον πάγκο του Ηρακλή, στις 28 Γενάρη 2020, ανακοινώθηκε από την ισραηλινή Χάποελ Τελ Αβίβ.

### Με Εθνικές ομάδες
Ο Καστρίτης ήταν ο προπονητής της Εθνικής Νέων Ελλάδας στο Παγκόσμιο Κύπελλο Κ19 του 2019, όπου η Ελλάδα κατετάγη στη 10η θέση. 

## Παραπομπές


## Εξωτερικοί σύνδεσμοι
* Γιάννης Καστρίτης στο eurobasket.com

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές Παναχαϊκής
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Τρικάλων 2000
Κατηγορία:Προπονητές καλαθοσφαίρισης Γ.Σ. Κύμης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης Χάποελ Τελ Αβίβ
Κατηγορία:Προπονητές καλαθοσφαίρισης Παλακανέστρο Βαρέζε
Μάκης Γιατράς

Ο **Γεράσιμος «Μάκης» Γιατράς** (27 Αυγούστου 1971) είναι Έλληνας επαγγελματίας προπονητής καλαθοσφαίρισης. 

## Προπονητική σταδιοδρομία
Ο Γιατράς ξεκίνησε την προπονητική σταδιοδρομία του το 1996.  

Έγινε ο προπονητής του Προμηθέα Πατρών το 2013. Με τον Προμηθέα κέρδισε τη Γ΄ Εθνική το 2014 και τη Β΄ Εθνική το 2015. Με αυτόν ως προπονητή, ο Προμηθέας κέρδισε τον προβιβασμό στην Α2 Εθνική το 2016. 

Με τον Προμηθέα, προπόνησε για πρώτη φορά στην Α1 Εθνική τη σεζόν 2017-18. Τη σεζόν 2018-19, προπόνησε για πρώτη φορά σε ευρωπαϊκή διοργάνωση, προπονώντας τον Προμηθέα στο Μπάσκετμπολ Τσάμπιονς Λιγκ. Τη ίδια σεζόν, πραγματοποίησε εξαιρετική πορεία με την ομάδα εντός συνόρων. Για πρώτη φορά στην ιστορία της ομάδας αγωνίστηκε στους τελικούς του Πρωταθλήματος Ελλάδας, ηττήθηκε όμως από τον Παναθηναϊκό με 3-0. Γι' αυτές τις επιτυχίες ανακηρύχθηκε Προπονητής της Χρονιάς στην Α1 για τη σεζόν 2018-19.

Στις 16 Φεβρουαρίου 2020, έφτασε στον τελικό του Κυπέλλου Ελλάδας 2019-20, με την ΑΕΚ αλλά ηττήθηκε με 61-57.

Στο ξεκίνημα της σεζόν 2020-21, κατέκτησε τον πρώτο του τίτλο με τον Προμηθέα, αφού νίκησε στον τελικό του Σούπερ Καπ Ελλάδας το Περιστέρι 82-74. Στις 9 Μαΐου 2021, έφτασε για δεύτερη συνεχόμενη φορά στον τελικό Κυπέλλου Ελλάδας, αλλά ηττήθηκε ξανά, αυτή τη φορά από τον Παναθηναϊκό με 91-79. Στο Πρωτάθλημα Ελλάδας, έφτασε μέχρι τους μικρούς τελικούς, κατέκτησε όμως την τέταρτη θέση αφού έχασε την σειρά από την ΑΕΚ, με 3-1. Στις 6 Ιουνίου 2021, ανακοίνωσε την αποχώρηση του από την ομάδα της Πάτρας, μετά από συνολική παρουσία οκτώ χρόνων.

Στις 18 Απριλίου 2022, ανακοινώθηκε η επιστροφή του στον πάγκο του Προμηθέα Πατρών. Τελικά στο πρωτάθλημα, κατέκτησε με την ομάδα την τρίτη θέση. Στις 27 Ιουνίου, ανανέωσε το συμβόλαιό του μέχρι το 2023. Στις 29 Νοεμβρίου 2022, μετά το εντός έδρας παιχνίδι του Προμηθέα απέναντι στην Τουρκ Τέλεκομ για το EuroCup, ανακοίνωσε στην συνέντευξη τύπου την αποχώρηση του από την ομάδα της Πάτρας λόγω προσωπικών προβλημάτων.

Στις 5 Δεκεμβρίου 2024, επέστρεψε στην δράση, υπογράφοντας συμβόλαιο με τον Α.Ο. Κολοσσό Ρόδου.

## Διοικητική σταδιοδρομία
Ο Γιατράς εργάστηκε ως γενικός διευθυντής του Προμηθέα, από το 2016 έως το 2017. 

## Τίτλοι - Διακρίσεις
### Συλλογικοί
**[[Προμηθέας Πατρών (καλαθοσφαίριση ανδρών)|Προμηθέας Πατρών]] **

* Σούπερ Καπ Ελλάδας: (2020)
*Πρωτάθλημα Γ' Εθνικής: (2015)
*Πρωτάθλημα Δ' Εθνικής: (2014)

### Ατομικοί

* Προπονητής της χρονιάς στο Πρωτάθλημα Ελλάδας: (2019)

## Παραπομπές


## Εξωτερικοί σύνδεσμοι
* Προφίλ προπονητή στο EuroCup 
* Προφίλ προπονητή στο Eurobasket.com 
* Προφίλ προπονητή στο Realgm.com 
* Προφίλ στον Προμηθέα Πατρών   
* Προφίλ στον Έσπερο Πατρών 

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Δόξας Λευκάδας
Κατηγορία:Προπονητές καλαθοσφαίρισης Προμηθέα Πατρών
Κατηγορία:Προπονητές καλαθοσφαίρισης Κολοσσού Ρόδου
Συνεπειοκρατία

Η **συνεπειοκρατία** είναι «μια από τις κατηγορίες της κανονιστικής ηθικής θεωρίας, που τοποθετεί την ηθικότητα μιας πράξης στις συνέπειες που αυτή παράγει». Συνεπώς, μια πράξη γίνεται αντιληπτή και θεωρείται καλή αν έχει αποτελέσματα ωφέλιμα, και το αντίστροφο αν αυτά είναι επιβλαβή.

## Παραπομπές


## Δείτε επίσης
* Ωφελιμισμός

Κατηγορία:Συνεπειοκρατία
Κατηγορία:Κανονιστική ηθική
Μαριάννα Ζορμπά

Η **Μαριάννα Ζορμπά** (γενν. Αθήνα, 1 Δεκεμβρίου 1967) είναι Ελληνίδα τραγουδίστρια και καθηγήτρια μουσικής. Ασχολείται περισσότερο με την εθνική και παραδοσιακή μουσική. Το 1997 εκπροσώπησε την Ελλάδα στην 42η Διαγωνισμό Τραγουδιού Eurovision. Αρραβωνιάστηκε με τον Μανώλη Μανουσέλη, ένα συνθέτης, μια εβδομάδα πριν τον διαγωνισμό στο Δουβλίνο. Λίγες εβδομάδες μετά το διαγωνισμό παντρεύτηκαν. Το τραγούδι της, με τίτλο Χώρεψε, τερμάτισε 12ο στον διαγωνισμό, κερδίζοντας 39 πόντους. Το 2002, μετακόμισε στην Κρήτη. Εργάζεται ως αρχιτέκτονας και δάσκαλος μουσικής. Μαζί σχημάτισαν το συγκρότημα *Νότιος Άνεμος* και συμμετέχει σε φεστιβάλ μουσικής, συναυλίες και θεατρικές παραστάσεις στην Κρήτη. Κυκλοφόρησαν έναν δίσκο το 2005.

## Δισκογραφία

* 1995 - *Διαβατήριο Ψυχής* από την Warner Music
* 1996 - *Άκου μια φορά* από την Warner Music
* 1997 - Χορεψε-σινγκλ δίσκος, διαφημιστικό τραγούδι μόνο
* 2005 - *Σαν Μινωϊκό Καράβι* (*Σαν Μινωικό Καράβι*), από τη Seistron
## Παραπομπές


Κατηγορία:Ελληνίδες τραγουδίστριες
Κατηγορία:Έλληνες εκπαιδευτικοί
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1997
Πρόγραμμα Όζμα

[μικρογραφία| Το 26 μέτρων   ραδιοτηλεσκόπιο Howard E. Tatel στο [Εθνικό Παρατηρητήριο Ραδιοαστρονομίας στις Η.Π.Α., που χρησιμοποιήθηκε στο πρόγραμμα |250x250εσ]]
Το **Πρόγραμμα Όζμα** (αγγλ.: *Project Ozma*) ήταν ένα πρωτοποριακό πείραμα αναζήτησης εξωγήινης ζωής που ξεκίνησε το 1960 από τον αστρονόμο του Πανεπιστημίου Κορνέλ, Φρανκ Νρέικ, στο Εθνικό Παρατηρητήριο Ραδιοαστρονομίας στη Δυτική Βιρτζίνια των Η.Π.Α.. Ο σκοπός του πειράματος ήταν να αναζητηθούν σημάδια ζωής σε μακρινά πλανητικά συστήματα μέσω διαστρικών ραδιοκυμάτων. Το πρόγραμμα πήρε το όνομά του από την πριγκίπισσα Όζμα, ηγεμόνα της πλασματικής γης του Οζ, εμπνευσμένο από την υποτιθέμενη επικοινωνία του Φρανκ Μπάουμ με το Οζ μέσω ραδιοφώνου για να μάθει τα γεγονότα των βιβλίων που έλαβαν χώρα μετά την *[[Η Σμαραγδένια Πόλη του Οζ|Σμαραγδένια Πόλη του Οζ]]*.  Η αναζήτηση δημοσιοποιήθηκε σε άρθρα σε δημοφιλή μέσα ενημέρωσης της εποχής, όπως το περιοδικό ''Time''.  

Ο Ντρέικ χρησιμοποίησε ένα ραδιοτηλεσκόπιο με διάμετρο 26 μέτρων για να μελετήσει τους αστέρες Ταυ Κήτους και Έψιλον Ηριδανού σε συχνότητα δείκτη περίπου 1,420 gigahertz. Πρόκειται για δύο παρόμοιους με τον Ήλιο αστέρες που τότε θεωρούνταν πιθανό να διαθέτουν κατοικημένους πλανήτες. Μια ζώνη 400 kilohertz  γύρω από τη συχνότητα δείκτη σαρώθηκε χρησιμοποιώντας έναν μονοκαναλικό δέκτη με εύρος ζώνης 100 hertz. Οι πληροφορίες αποθηκεύτηκαν σε ταινία για μετέπειτα ανάλυση. Περίπου 150 ώρες διαλείπουσας παρατήρησης κατά τη διάρκεια μιας περιόδου τεσσάρων μηνών δεν ανίχνευσε αναγνωρίσιμα σήματα. Ένα ψευδές σήμα εντοπίστηκε στις 8 Απριλίου του 1960, αλλά καθορίστηκε ότι προερχόταν από αεροσκάφος.

Ο δέκτης συντονίστηκε σε μήκος κύματος περίπου 21 εκατοστά, το οποίο είναι το μήκος κύματος της ακτινοβολίας που εκπέμπεται φυσικά από το διαστρικό υδρογόνο. Θεωρήθηκε ότι αυτό θα ήταν γνωστό, ως ένα είδος καθολικής σταθεράς, σε οποιονδήποτε επιχειρούσε διαστρική ραδιοεπικοινωνία.

Ένα δεύτερο πείραμα, που ονομάστηκε Όζμα ΙΙ, διεξήχθη με ένα μεγαλύτερο τηλεσκόπιο (91 μ.) στο ίδιο παρατηρητήριο από τον Πάτρικ Πάλμερ και τον Μπέντζαμιν Ζάκερμαν, οι οποίοι παρακολούθησαν κατά διαστήματα 670 κοντινούς αστέρες επί περίπου τέσσερα χρόνια (1972-76). Εξετάστηκαν ένα εύρος ζώνης 10 MHz με ανάλυση 52 kHz και ένα εύρος ζώνης 625 kHz με ανάλυση 4 kHz. Το φασματόμετρο επικεντρώθηκε στη γραμμή  21 εκατοστών του υδρογόνου στο πλαίσιο ηρεμίας κάθε παρατηρούμενου αστέρα.

## Παραπομπές


Κατηγορία:Εξωγήινη ζωή
Αμοργός (αποσαφήνιση)

Η **[[Αμοργός]]** είναι νησί των Κυκλάδων. Το ίδιο όνομα χρησιμοποιήθηκε και για άλλους σκοπούς:

## Πόλεις
* Αμοργός (πόλη), η Χώρα Αμοργού

## Πλοία
* Αμοργός (αποβατικό), παλιό πλοίο του Ελληνικού Πολεμικού Ναυτικού

## Λογοτεχνία
* Αμοργός (ποίημα), ποιητικό έργο του Νίκου Γκάτσου
Τρένο δεινοσαύρων

Το ***Τρένο δεινοσαύρων*** (αγγλικά: Dinosaur Train) είναι παιδική σειρά αμερικανικής, καναδικής και σιγκαπουρέζικης παραγωγής η οποία δημιουργήθηκε από τον Κρέιγκ Μπάρλετ, δημιουργό των *[[Hey Arnold!]]* *και [[Ready Jet Go!]]*. Η σειρά περιέχει έναν νεαρό τυραννόσαυρο ρεξ, ο οποίος ονομάζεται Μπάντι και μαζί με την οικογένεια πτερανοδόντων του, παίρνει το τρένο δεινοσαύρων για να εξερευνήσει την χρονική περίοδό του, και έχει περιπέτειες με όλα τα είδη δεινοσαύρων. Παράγεται από την The Jim Henson Company σε συνεργασία με την Αρχή Ανάπτυξης των Μέσων Ενημέρωσης της Σιγκαπούρης, και τις Sparky Animation, FableVision, Snee-Oosh, Inc. Τον Σεπτέμβριο του 2018, το PBS Kids είχε ζητήσει 11 νέα επεισόδια, αυξάνοντας τον αριθμό επεισοδίων σε 100.

## Παραπομπές



Κατηγορία:Αμερικανικές παιδικές τηλεοπτικές σειρές κινουμένων σχεδίων
Ταξίδι στον Κυβερνοχώρο

Το ***Ταξίδι στον Κυβερνοχώρο*** (αγγλικά: Cyberchase) είναι καναδοαμερικανική εκπαιδευτική παιδική τηλεοπτική σειρά του PBS Kids. Η σειρά επικεντρώνεται γύρω από τρία παιδιά από τη Γη: τους Τζάκι, Ματ και Ίνεζ. Μεταφέρθηκαν στο ψηφιακό σύμπαν Κυβερνοχώρος, για να προστατέψουν τον κόσμο από τον κακοποιό Χάκερ. Αυτά τα παιδιά είναι ικανά να αποτρέψουν τον Χάκερ με τις ικανότητες τους να λύνουν προβλήματα σε συνδυασμό με βασικά μαθηματικά. Επίσης γνωρίζουν τον Ντίτζιτ, ένα "κυβερνοπουλί" που τους βοηθά στις αποστολές τους.

Η σειρά προβλήθηκε για πρώτη φορά από το WNET ως δοκιμαστικό στις 24 Μαρτίου 2000 και έκανε πρεμιέρα στις 24 Ιανουαρίου 2002. Το 2010, η σειρά σταμάτησε να προβάλλεται μετά από οχτώ κύκλους αλλά επέστρεψε το 2013 με ένατο κύκλο, και το 2015 έκανε πρεμιέρα ο δέκατος κύκλος. Ο ενδέκατος κύκλος έκανε πρεμιέρα στις 23 Οκτωβρίου 2017. Ο δωδέκατος κύκλος έκανε πρεμιέρα στις 19 Απριλίου 2019.

## Παραπομπές


Κατηγορία:Αμερικανικές παιδικές τηλεοπτικές σειρές κινουμένων σχεδίων
Τερψιχόρη Χρυσουλάκη-Βλάχου

Η **Τερψιχόρη Χρυσουλάκη-Βλάχου**, γεννημένη στην Σητεία, ήταν Ελληνίδα ασυρματίστρια η οποία εργάστηκε για την ελληνική αντίσταση κατά τη διάρκεια του Β΄ Παγκοσμίου Πολέμου. Εκτελέστηκε από τους Ναζί, όταν συνελήφθη.

## Βιογραφία
Γεννήθηκε το 1926 στη Κρήτης. Ήταν μια από τις πολλές Κρητικές γυναίκες που ανταποκρίθηκαν πρόθυμα και με πάθος στο εθνικό κάλεσμα της ελληνικής κυβέρνησης για την καταπολέμηση της Ναζιστικής κατοχής στην Ελλάδα κατά τη διάρκεια του Β΄ Παγκοσμίου Πολέμου. Κρυμμένη στο μοναστήρι του Τοπλού, χρησιμοποίησε την εμπειρία της ως ασυρματίστρια, βοηθώντας το κίνημα της αντίστασης.

Τον Ιούνιο του 1944 συνελήφθη και καταδικάστηκε σε θάνατο. Σε ηλικία 18 ετών, μεταφέρθηκε στην φυλακή της Αγιάς και εκτελέστηκε. Έγραψε στον τοίχο του κελιού τα εξής: "Είμαι 18 χρονών. Με καταδίκασαν σε θάνατο. Περιμένω από στιγμή σε στιγμή το εκτελεστικό απόσπασμα. Ζήτω η Ελλάδα. Ζήτω η Κρήτη!".

## Παραπομπές


## Εξωτερικοί σύνδεσμοι

* Μονή Πρεβέλης

Κατηγορία:Έλληνες αντιστασιακοί
Εύρος (μυθολογία)

Κατά την ελληνική μυθολογία, ο **Εύρος** (αρχ. Εὖρος) ήταν θεός του ανέμου, αδελφός του Βορέα, του Ζέφυρου και του Νότου. Δεν πρέπει να συγχέεται με τον ομόηχο πρόσωπο την ελληνικής μυθολογίας Έβρο. Σύμφωνα με ορισμένους ήταν ο θεός του νοτιοανατολικού ανέμου, αλλά σύμφωνα με άλλους του ανατολικού ανέμου. Στον Πύργο των Αέρηδων στην Αθήνα, ο Εύρος καταλαμβάνει τη νοτιοανατολική πλευρά, ενώ ο Απηλιώτης βρίσκονται στα ανατολικά.

Ο Ρωμαίος ομόλογος του Εύρου ήταν ο Βουλτούρνους (Volturnus), σύμφωνα με τον Πλίνιο τον Πρεσβύτερο· αλλά για τον Αύλο Γέλλιο ο Βουλτούρνους ήταν ο αντίστοιχος νοτιοανατολικός άνεμος του Ευρονότου. Γενικά στους Λατίνους ποιητές το όνομα Εύρος (Eurus) χρησιμοποιείται για τον ανατολικό ή τον νοτιοανατολικό άνεμο, όπως στα ελληνικά.

## Παραπομπές


Κατηγορία:Θεότητες του ανέμου
Κατηγορία:Θεότητες της ελληνικής μυθολογίας
Κατηγορία:Άνεμοι
Άλσος Αιγάλεω (Μπαρουτάδικο)

δεξιά|300 px|μικρογραφία|Η είσοδος του Άλσους ΑιγάλεωΤο **Άλσος Αιγάλεω** ή «**Μπαρουτάδικο**», ονομασία που παραπέμπει στο πρώην Πυριτιδοποιείο της περιοχής, είναι μία δενδροφυτευμένη έκταση περίπου 134 στρεμμάτων, μεταξύ της Ιεράς Οδού και της Λεωφόρου Αθηνών – Κορίνθου στο Αιγάλεω Αττικής. Αποτελεί το μεγαλύτερο πνεύμονα πρασίνου στη Δυτική Αττική.

δεξιά|200 px|μικρογραφία|Η ιστορική καμινάδα του πρώην ΠυριτιδοποιείουΚατά τη δεκαετία του ’60 η παραγωγή του –πρώην- εργοστασίου έχει ατονήσει, λόγω των πολλών διαμαρτυριών των κατοίκων για τα θανατηφόρα ατυχήματα που συνέβαιναν, συχνά με πολλά θύματα, από εκρήξεις των επικίνδυνων υλών οι οποίες χρησιμοποιούνταν για την παρασκευή πυρομαχικών. Το 1970 το εργοστάσιο αναστέλλει οριστικά τη λειτουργία του, το 1974 ο χώρος περιέρχεται στην Κτηματική Εταιρεία του Δημοσίου, ο εξοπλισμός δωρίζεται στον ελληνικό στρατό, οι εγκαταστάσεις κατεδαφίζονται (πλην μίας καμινάδας και ενός υδροσυλλέκτη) και φυτεύονται συνολικά 40.000 δένδρα. Ο θεμέλιος λίθος, τίθεται, συμβολικά, στις 14 Νοεμβρίου του 1976 επί πρωθυπουργίας Κωνσταντίνου Καραμανλή από τον ίδιο (που φύτεψε έναν πλάτανο) και τον τότε υπουργό δημοσίων έργων Χριστόφορο Στράτο.

Στη δενδροφύτευση του Άλσους συνεισέφεραν τόσο ο Δήμος Αιγάλεω, όσο και ο Αναπτυξιακός Σύνδεσμος Δυτικής Αθήνας. Από την αρχική έκταση, ωστόσο, εξαιρέθηκαν σημαντικά τμήματα, στα οποία κατασκευάστηκαν κυρίως εκπαιδευτικές (Πανεπιστημιούπολη Άλσους Αιγάλεω, Νηπιαγωγεία, Δημοτικά Σχολεία, Γυμνάσια και Λύκεια), εργατικές (ΟΑΕΔ, ΚΕΤΕΚ) και αθλητικές εγκαταστάσεις (ΔΑΚ Αιγάλεω, χώροι αθλοπαιδιών), χώροι εστίασης, όπως και το ανοικτό θέατρο «Αλέξης Μινωτής», τα εγκαίνια του οποίου πραγματοποιήθηκαν από τον επίτιμο δημότη Αιγάλεω Μάνο Χατζηδάκι.

Εντός του Άλσους εδρεύει ο τοπικός Πολιτιστικός – Περιβαλλοντικός Σύλλογος «Φίλοι του Πυριτιδοποιείου»  , ενώ ο χώρος είναι διάσπαρτος από γλυπτά και ηρώα. Οι σήραγγες που είχαν κατασκευαστεί για λόγους ασφαλείας είναι σήμερα ερμητικά φραγμένες για την πρόληψη παραβατικών συμπεριφορών.

## Πηγές
* Ευαγγελία Β. Αγαπητού – Φωτεινή Κ. Καράμπελα, «Το Μπαρουτάδικο του Αιγάλεω στο Χώρο & στο Χρόνο», εκδόσεις «Γόρδιος», Αθήνα – 2016.
## Παραπομπές


Αιγαλεω Αλσος
Αιγαλεω Αλσος
Χλωρίς (νύμφη)

[right|thumb|«Καθώς ομιλεί, τα χείλη της αναπνέουν τριαντάφυλλα: Ήμουν η Χλωρίς, που πλέον ονομάζομαι Φλώρα.» [Οβίδιος]]
Στην ελληνική μυθολογία, η **Χλωρίς** ήταν νύμφη ή θεά που σχετιζόταν με την άνοιξη, τα λουλούδια και τη νέα ανάπτυξη, η οποία πιστεύεται ότι κατοικούσε στα Ηλύσια Πεδία.

## Μυθολογία
Η Χλωρίς απήχθη από τον Ζέφυρο, τον θεό του δυτικού ανέμου (ο οποίος, όπως επισημαίνει ο ίδιος ο Οβίδιος, ήταν παράλληλος με την ιστορία του αδελφού του, Βορέα, και της Ωρείθυιας), που την μεταμόρφωσε σε μια θεότητα γνωστή ως Φλώρα, αφότου παντρεύτηκαν. Μαζί, έχουν έναν υιό, ονόματι Καρπό. Θεωρήθηκε, επίσης, ότι ήταν υπεύθυνη για τις μεταμορφώσεις του Αδώνιδος, του Άττιδος, του Κρόκου, του Υακίνθου και του Νάρκισσου σε λουλούδια.

## Σημειώσεις


## Παραπομπές
* Πόπλιος Οβίδιος Νάσων, *Fasti* μεταφρασμένο από τον James G. Frazer. Online version at the Topos Text Project.
* Πόπλιος Οβίδιος Νάσων, *Fasti.* Sir James George Frazer. London; Cambridge, MA. William Heinemann Ltd.; Harvard University Press. 1933. Latin text available at the Perseus Digital Library.

Κατηγορία:Νύμφες
Κατηγορία:Νύμφες της ελληνικής μυθολογίας
Οροσειρά των Μπαρονί

Η **οροσειρά των Μπαρονί** (γαλλικά:Le massif des Baronnies) είναι ένας ορεινός όγκος των νότιων γαλλικών Προάλπεων και βρίσκεται κυρίως στο νομό Ντρομ.

## Γεωγραφικά στοιχεία
Η οροσειρά των Μπαρονί περιβάλλεται στα βόρεια από την οροσειρά του Ντιουά, στα βορειοανατολικά από την περιοχή Μποσαίν, στα ανατολικά από τις Προάλπεις του Ντίνι και στα νότια από τα όρη του Βωκλύζ.

Περιλαμβάνει περίπου 15 κορυφές με υψόμετρο από 1360 έως 1622 μέτρα, η υψηλότερη είναι στο βουνό Μαρ, στα 1.622 μέτρα.

Η περιοχή προστατεύεται από το Φυσικό περιφερειακό πάρκο των Μπαρονί.

Αυτή η ορεινή περιοχή δεν πρέπει να συγχέεται με τις Βαρονί, φυσική και ιστορική περιοχή του Ντωφινέ.

## Χλωρίδα
Τα πιο συνηθισμένα είδη φυτών, άγρια και μη, είναι η λεβάντα, τα έλατα, οι βελανιδιές, καθώς και πολλά είδη ορχιδέας. Η σπάνια παιώνια, που ανθίζει σε ασβεστολιθικά εδάφη μεσαίου υψομέτρου, και η οπλή της Αφροδίτης (κυπριπέδιο, Cypripedium calceolus) που κρύβεται κάτω από τις οξιές. Φύεται επίσης η ευφορβία, που ανθίζει στον μεσημεριανό ήλιο, η γεντιανή  και τα ηλιάνθεμα.

## Πανίδα
Μεταξύ των χαρακτηριστικών ειδών ζώων της περιοχής είναι το όρνιο, το ζαρκάδι και ο αγριόχοιρος, η κουκουβάγια, η πράσινη σαύρα, ο λαγός, το αγριόγιδο, ο λύγκας και ο λύκος (που εμφανίζεται στην κοιλάδα του Ζαμπρόν). 

## Εξωτερικοί σύνδεσμοι
Το πάρκο των Μπαρονί (επιλογή γλώσσας)

## Παραπομπές
Κατηγορία:Οροσειρές της Γαλλίας
Κλειστό Γυμναστήριο Παλαιού Φαλήρου «Σοφία Μπεφόν»

Το **Κλειστό Γυμναστήριο Παλαιού Φαλήρου «Σοφία Μπεφόν»** είναι κλειστό γήπεδο που βρίσκεται στο Παλαιό Φάληρο, στην Ελλάδα. Το γήπεδο ονομάστηκε προς τιμήν της Σοφίας Μπεφόν. Χρησιμοποιείται κυρίως για τη διεξαγωγή αγώνων γυμναστικής, καλαθοσφαίρισης, πετοσφαίρισης και χειροσφαίρισης. Η χωρητικότητα της αίθουσας είναι 1.204 θέσεις. 

## Ιστορία
Το Κλειστό Γυμναστήριο «Σοφία Μπεφόν» άνοιξε το 2017. Είναι η έδρα του  Α.Ο Παλαιού Φαλήρου. Στον παρελθόν, έχει χρησιμοποιηθεί ως έδρα των επαγγελματικών συλλόγων καλαθοσφαίρισης Πανιώνιος και Ιωνικός Νίκαιας. 

## Παραπομπές


## Εξωτερικοί σύνδεσμοι
* Εικόνα 1 του εξωτερικού του Κλειστού Γυμναστηρίου  
* Εικόνα 2 του εξωτερικού του Κλειστού Γυμναστηρίου 
* Εικόνα 1 του εσωτερικού του Κλειστού Γυμναστηρίου  
* Εικόνα 2 του εσωτερικού του Κλειστού Γυμναστηρίου 
* Εικόνα 3 του εσωτερικού του Κλειστού Γυμναστηρίου 
* Εικόνα 4 του εσωτερικού του Κλειστού Γυμναστηρίου  
* Εικόνα 5 του εσωτερικού του Κλειστού Γυμναστηρίου 
* Βίντεο από το Κλειστό Γυμναστήριο 

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Αθλητικές εγκαταστάσεις στην Αθήνα
Ανταβάλ

Το **Ανταβάλ** ή **Ακτάς** (τουρκικά: *Aktaş* «Ακτάς») είναι ορεινός οικισμός στην επαρχία Νίγδης της κεντρικής Τουρκίας στην περιοχή της Καππαδοκίας. Σύμφωνα με την απογραφή του 2011, ο πληθυσμός του ανέρχεται στους 2210 κατοίκους.

## Ονομασία
Σύμφωνα με κάποιες εκτιμήσεις αποτελεί ιστορική συνέχεια της βυζαντινής πόλης Αντάβαλις, ενώ ως σύγχρονος οικισμός αναφέρεται πρώτα υπό τις ονομασίες *Κάγνετζικ*, *Καγνιτζίκ* ή *Καλετζίκ*. Ως μεταγενέστερες ονομασίες παραδίδονται οι *Αντίβαλος*, *Αντίβαλο* και *Αντίβολο*, ενώ μέχρι τη δεκαετία του 1920 ήταν γνωστό ως Ανταβάλ. Το 1926 μετονομάστηκε σε **Ακτάς**, το οποίο μεταφράζεται ως «Λευκή πέτρα» και οφείλεται σε ένα λατομείο που βρίσκεται σε κοντινή απόσταση.

## Γενικά και ιστορικά στοιχεία
Ο οικισμός βρίσκεται 99 χιλιόμετρα νοτιοδυτικά της Καισαρείας και 10 χλμ βορειοανατολικά της Νίγδης σε υψόμετρο 1380 μέτρων, κοντά στην κοιλάδα του Μπουτάκ Οβά. Ο χρόνος και ο λόγος δημιουργίας του Ανταβάλ παραμένουν άγνωστοι, ωστόσο σύμφωνα με τον Κ. Νίγδελη, οι πιο βάσιμες θεωρίες σχετίζονται με την ανάγκη των πρώτων οικιστών του να προστατευθούν από ληστρικές επιδρομές. Το 1815 αναφέρεται από τον Οικουμενικό Πατριάρχη Κύριλλο ΣΤ΄ ως χριστιανικό χωριό, ενώ υπολογίζεται πως κατά τη διάρκεια του 19ου αιώνα ο πληθυσμός του γνώρισε αλματώδη άνοδο, με αποτέλεσμα να υπολογίζεται πως γύρω στο 1900 αριθμούσε 2000 κατοίκους. 

Το 1916, σύμφωνα με αναφορά του Έλληνα πρόξενου στην Κωνσταντινούπολη, επρόκειτο για ένα αποκλειστικά ελληνικό χωριό 400 οικογενειών. Οι κάτοικοί του ασχολούνταν κυρίως με αγροτικές εργασίες ή ως εργάτες σε κοντινό λατομείο. Επιπλέον, αρκετοί είχαν μεταναστεύσει για βιοποριστικούς λόγους στην Κωνσταντινούπολη, όπου είχαν δημιουργήσει φιλεκπαιδευτική αδελφότητα. Γλωσσικά, οι κάτοικοι του Ανταβάλ ήταν τουρκόφωνοι αν και υποστηρίχθηκε από τον Αναστάσιο Λεβίδη πως σε παλαιότερες εποχές είχαν ως μητρική γλώσσα την ελληνική. Παράλληλα, ο οικισμός διέθετε ελληνικό σχολείο.

Εκκλησιαστικά το Ανταβάλ υπαγόταν στην επισκοπή Πέρτων της μητρόπολης Ικονίου και διέθετε αρκετούς ορθόδοξους ναούς, οι σημαντικότεροι εκ των οποίων ήταν του Αγίου Νικολάου (που κτίστηκε γύρω στο 1844) και του Αγίου Κωνσταντίνου (λίγο έξω από τον οικισμό με άγνωστο έτος ανέγερσης). Τον Ιούνιο του 1924, ως συνέπεια της Μικρασιατικής Καταστροφής και της ανταλλαγής πληθυσμών που συμφωνήθηκε μεταξύ Ελλάδας και Τουρκίας, αποχώρησαν από τον οικισμό περίπου 530 οικογένειες Ελλήνων, οι οποίες εγκαταστάθηκαν κυρίως στη Μακεδονία. Στη θέση τους εγκαταστάθηκαν Τούρκοι πρόσφυγες και το 1926 ο οικισμός μετονομάστηκε από Ανταβάλ σε Ακτάς. Το 1999 συστάθηκε ο δήμος Ακτάς.

## Παραπομπές


## Βιβλιογραφία
*Συμεών Κοιμίσογλου, *Καππαδοκία. Μνημείο Παγκόσμιας Πολιτιστικής Κληρονομιάς, Ελλήνων Ιστορία, Πίστη, Πολιτισμός*, ILP Productions, Θεσσαλονίκη 2005.
*Κωνσταντίνος Μ. Νίγδελης, *[https://anemi.lib.uoc.gr/php/pdf_pager.php?rec=/metadata/4/3/d/metadata-1532596920-415386-21488.tkl&do=407928_w.pdf&lang=en&pageno=1&pagestart=1&width=478&height=671&maxpage=325 Ανταβάλ - Ακτάς. Μια πρώτη ιστορική προσέγγιση]*, Δήμος Νεάπολης-Συκεών. Κοινωφελής Επιχείρηση Υπηρεσιών, Θεσσαλονίκη 2015.

Κατηγορία:Καππαδοκία
Κατηγορία:Χωριά της Τουρκίας
Ετεροευελιξία

**Η ετεροευελιξία** (heteroflexibility) είναι μια μορφή σεξουαλικού προσανατολισμού ή κατάσταση σεξουαλικής συμπεριφοράς που χαρακτηρίζεται από ελάχιστη ομοφυλοφιλική δραστηριότητα σε έναν κατά τα άλλα κύριο ετεροφυλόφιλο προσανατολισμό, ο οποίος μπορεί να διαχωριστεί ή μπορεί και όχι, από την αμφιφυλοφιλία . Έχει χαρακτηριστεί ως "κυρίως straight", δηλαδή κυρίως ετεροφυλόφιλος/η.  Παρόλο που μερικές φορές εξομοιώνεται με την αμφι-περιέργεια (bi-curiosity) για να περιγραφεί μια ευρεία συνέχεια σεξουαλικού προσανατολισμού μεταξύ της ετεροφυλοφιλίας και της αμφιφυλοφιλίας,  άλλοι συγγραφείς διακρίνουν την ετεροευελιξία ως την έλλειψη της «επιθυμίας να πειραματιστεί με ... τη σεξουαλικότητα» που υπονοείται από την ταμπέλα της αμφι-περιέργειας .  Η αντίστοιχη κατάσταση στην οποία κυριαρχεί η ομοφυλοφιλική δραστηριότητα ονομάζεται **ομοευελιξία**. 
μικρογραφία|Σύμβολο της ετεροευελιξίας

## Bιβλιογραφικές αναφορές


Κατηγορία:Σεξουαλικός προσανατολισμός
Κατηγορία:Ετεροφυλοφιλία
Κατηγορία:ΛΟΑΤ
Σιντ, ο μικρός επιστήμονας

Ο ***Σιντ, ο μικρός επιστήμονας*** (αγγλικά: Sid the Science Kid, απαντάται και ως *Jim Henson's Sid the Science Kid* για εμπορικούς λόγους) είναι αμερικανικό τηλεοπτικό κινούμενο σχέδιο του PBS Kids. Προβλήθηκε από τις 1 Σεπτεμβρίου 2008 έως τις 25 Μαρτίου 2013, με 68 επεισόδια που χωρίζονται σε δύο κύκλους. Η σειρά παραγόταν με την βοήθεια υπολογιστή από την The Jim Henson Company και το πρώην συνδεδεμένο με το Δημόσιο Σύστημα Μεταδόσεων (PBS) τηλεοπτικό σταθμό KCET του Λος Άντζελες.

Η παραγωγή ξεκίνησε το φθινόπωρο του 2008 και αρχικά είχαν ζητηθεί 42 επεισόδια. Έκανε πρεμιέρα την ίδια μέρα με το Μάρθα, το σκυλί που μιλάει την 1 Σεπτεμβρίου 2008, με δέσμευση να προβάλλεται για τουλάχιστον δύο χρόνια. Ο τίτλος εργασίας του προγράμματος ήταν αρχικά ο "Ποια είναι η μεγάλη ιδέα;" και ο κεντρικός χαρακτήρας, ο Σιντ, είχε ονομαστεί αρχικά Τζος.

Ο KOCE, το κύριο μέλος του PBS για τη περιοχή του Λος Άντζελες σήμερα, ξεκίνησε τη παραγωγή του προγράμματος αφού ο KCET αποσχίστηκε από το PBS στις 31 Δεκεμβρίου 2010.

## Παραπομπές


Κατηγορία:Αμερικανικές παιδικές τηλεοπτικές σειρές κινουμένων σχεδίων
Μάρθα, το σκυλί που μιλάει

Η ***Μάρθα, το σκυλί που μιλάει*** είναι παιδική εκπαιδευτική τηλεοπτική σειρά, βασισμένη στο ομότιτλο βιβλίο της Σούζαν Μέντωγκ του 1992, και στενά συνδεδεμένη με τη παιδική τηλεοπτική σειρά Άρθουρ.

Η σειρά παραγόταν από το WGBH-TV της Βοστώνης, μαζί με τα στούντιο DHX Media Vancouver του Βανκούβερ και το στούντιο Oasis Animation του Μόντρεαλ. Έκανε πρεμιέρα την 1 Σεπτεμβρίου 2008 και τελείωσε στις 18 Νοεμβρίου 2014. Η σειρά επικεντρώνεται στα συνώνυμα και το λεξιλόγιο, ενώ περιστασιακά εισάγει επιστημονικά θέματα, ακόμη καιι μαθήματα ισπανικής γλώσσας μέσω παθητικών αναφορών, ιστορίας και αστρονομίας.

Ο δεύτερος κύκλος έκανε πρεμιέρα στις 14 Σεπτεμβρίου 2009. Ο τρίτος κύκλος έκανε πρεμιέρα στο PBS Kids στις 11 Οκτωβρίου 2010, και ο τέταρτος κύκλος έκανε πρεμιέρα στις 20 Φεβρουαρίου 2012. Ο πέμπτος κύκλος έκανε πρεμιέρα στις 24 Ιουνίου 2013. Ο έκτος και τελευταίος έκανε πρεμιέρα στις 31 Μαρτίου 2014.

Επαναλήψεις της σειράς μεταδίδονται στο PBS Kids.

## Παραπομπές


Κατηγορία:Αμερικανικές παιδικές τηλεοπτικές σειρές κινουμένων σχεδίων
Αρί (Μοζέλ)

Το **Αρί** (, ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ